open-index/open-wikipedia-markdown huggingface dataset:
Poker

## Lu jocu e li règuli

Lu **poker** è unu dî jocura cchiù diffusi dû munnu. Si joca sulitamenti in quattru, cu li carti ca vannu dû setti ô k cu l'assi. A l'inizziu ogni jucaturi metti na puntata niziali, poi unu duna cincu carti l'unu e quannu finisci s'accumincia lu giru pi vidiri si quarcunu po' "gràpiri" lu jocu. Pi gràpiri c'è bisognu armenu di na coppia di jack. Quannu quarcunu grapi, tutti chiddi ca vonnu cuntinuari a jucari hannu a puntari chiddu ca punta lu jucaturi ca grapi; si un po' grâpiri nuddu, si mmìscanu arrè li carti e s'accumincia arrè lu giru. Passata l'apirtura, lu jucaturi ca detti li carti cancia li carti a tutti li jocatura ca li vonnu canciati. Si ponnu canciari màssimu quattru carti e si quarcunu voli canciati quattru carti, si ci dùnanu tri carti sùbbitu e una â fini dû giru. Quannu si finisci di canciari li carti, lu jucaturi ca grapìu, si voli, fà la so' puntata, altrimenti si po' ritirari dû jocu o passari la parola ô jucaturi succissivu ca po fari li so stessi cosi. A ogni puntata ca si fa, ogni àutru jucaturi po decìdiri si arritiràrisi, puntari quantu lu jucaturi ca fici pi primu la puntata oppuri rilanciari ô rialzu. Ogni jucaturi po rilanciari li puntati di l'àutri, ma non li so. Finita sta fasi li jucatura ca arrèstanu càlanu li carti e cu havi la cumminazzioni ca vali cchiossai, vinci.

## Cumminazzioni

Dû vasciu versu l'àutu, chissi sunnu li cumminazzioni dû poker:

* coppia (du' carti uguali)
* duppia coppia (du' coppi di carti uguali)
* tris (tri carti uguali)
* scala (cincu carti di valuri consecutivu di semi vari)
* full (combinazioni di un tris e nna coppia)
* poker (quattru carti uguali)
* culuri (cincu carti dû stessu semi)
* scala riali (na scala cu li carti tutti dû stessu semi)

Naturalmenti tra du cumminazzioni uguali, vinci chidda li cui carti hannu lu valuri cchiù àutu, ricurdànnusi ca lu valuri cchiù àutu l'hannu l'assi e poi si va dî k a scìnniri. Pî cumminazzioni di semi li cchiù mpurtanti sunnu chiddi di cuori, poi chiddi di quatri, poi chiddi di ciura e pi ùrtimi chiddi di picchi.

Catigurìa:Jòcura
Catigurìa:Jòcura chî carti
Nùmmura àrabbi

Li **nùmmura àrabbi** sunnu li deci dìmmuli usati pi innicari li nùmmura attualmenti usati ntâ scrittura nostra. Foru ntrodotti ntâ nostra cultura di Fibonacci nnû sèculu XIII e jeru a sustituiri li nùmmura rumani usati finu a allura ntâ cultura europea.

Lu successu dì nùmmura àrabbi fu duvutu â facilità cu cui si putèvunu cumminari li deci sìmmuli
pi furmari ogni nùmmuru nicu ô granni. Cuntrariamenti ê nùmmura rumani ogni sìmmulu rapprisenta la sò effittiva quantità dicimali comu unità, dicini, cintinara, migghiara, dicina di migghiara, ecc. 

Li simmula usati sunnu:



0,1,2,3,4,5,6,7,8,9.



Catigurìa:Matimàtica
Saint-Dié-des-Vosges

**Saint-Dié-des-Vosges** è un cumuni ntô nord-est dâ Francia ca s'attrova ntô dipartimentu dâ Vosgos e ntâ riggiuni dâ Lurena.

Russigghiuni di 22.569 abbitanti (ntô 1999).

Lu nomu dî sô abbitanti n francisi è "Déodatiens", pi l'òmini, e "Déodatiennes", pi li fìmmini.

## Giofrafìa

La citati s'attrova supra lu ciumi Meurthe, a 310 metri supra lu liveddu dû mari.

L'aria è di 46,15km2 e la dinsità di 489 ab/km2.

## Dimugrafìa

## Sturia

1507 : *Cosmographiae Introductio * e *Universalis Cosmographia* (dû cartugrafu Martin Waldseemüller)

La citati fu bummardata assai duranti la Secunna Guerra Munniali.

## Lochi di ntiressi

Ntra li sô munumenti cchiù mpurtanti cci sunnu:
* lu situ archeològgicu : castellum celtu (fr. *Camp celtique de la Bure*)
* la cattidrali chî sô vitrati artìstichi disignati di Jean Bazaine
* la cresia di San Martinu
* lu chiostru gòticu
* la fabbrica Claude et Duval (architettu Le Corbusier)
* lu museu Pierre-Noël
* la turrri dâ Libbirtà

## Studi supiriuri
Istitutu univirsitariu dâ ticnoluggìa (fr. *Institut universitaire de technologie*) :
* Automazzioni
* Alèttrica
* Alittrònica
* Nfurmàtica
* Cumunicazzioni

## Pirsunaggi cèlibbri
Pirsunaggi llustri di Saint-Dié-des-Vosges hannu statu :
* Vautrin Lud  (1448-1527) creatore dû Gymnase vosgien
* Jacques Augustin (1759-1832), pitturi miniaturista
* Jules Ferry (1832-1893), giurista e ministru
* Yvan Goll (1891-1950), pueta
* Jacques Brenner (1922-2001), scritturi

## Citati giamillati
A citati di Saint-Dié-des-Vosges è gimillata cu:
* Arlon (Belgiu)
* Cattolica (Italia)
* Crikvenica (Croazia)
* Friedrichshafen (Germania)
* Lowell (Stati Uniti)
* Meckhe (Senegal)
* Ville de Lorraine (Canada)
* Zakopane (Polonia)

## Culligamenti sterni

* Situ ufficiali dâ Saint-Dié-des-Vosges
* Situ di l'Istitutu univirsitariu dâ ticnoluggìa

Catigurìa:Francia
Campiunatu munniali di palluni

Lu **campiunatu munniali di palluni** (ufficialmenti **FIFA World Cup**, ovveru **Coppa dû munnu FIFA**) veni urganizzatu ogni quattru anni dâ FIFA (*Federation Internationale de Football Association*) e è una dî cchiù mpurtanti campiunati spurtivi dû munnu.

## Storia
Lu campiunatu veni cuntrastatu dî squatri nazziunali màschili chi fannu parti dâ  FIFA (lu cunzigghiu d'amministrazzioni cchiù àutu). Lu primu campiunatu abbinìu ntô 1930 e poi cuntinuannu ogni quattru anni (ecettu lu 1942 e lu 1946 pû fattu dâ Secunna guerra munniali). Però, si tratta cchiutostu d'un abbinimentu cuntìnuu picchì li partiti  di qualificazzioni vennu jucati duranti li tri anni prima dû campiunatu veru e propiu. 

Ntô 1991, la FIFA cci agghiuncìu nu campiunatu di fìmmini siparatu. 

Nta lu campiunatu d'òmini (zoè la fasa finali) partìcipanu 32 squatri nazziunali chi si cuntràstanu  nta nu misi nn'un paisi ospitanti già numinatu.  Lu nzemi di tutti sti partiti cumprenni l'abbinimentu cchiù vistu dû munnu ('n tèrmini telivisivi). 

Nni li 19 campiunati già jucati, sulu ottu paisi hannu vinciutu la finali (voldiri l'ùrtima partita dû campiunatu chi ditèrmina lu vincituri). La Spàgna ca vinciu l'urtima  edizzioni dû campiunatu, uspitata di lu Sud Africa, è lu campiuni 'n càrica e lu Brasili iè la nazzioni chi l'havi vinciutu cchiossai (cincu campiunati). Poi l'Italia la vinciu quattru voti.

Tra l'urtimi edizzioni lu campiunatu dâ Girmania accuminzau lu  9 di giugnu dû 2006, e s'accapau lu 9 di giugnettu câ vittoria di l'Italia.

## Risurtati dî campiunati passati

## Talìa puru
* Giruna pî Munniali di palluni dû 2006
* Classifica di li squatri di palluni pi nummuro di jucatura campiuna dû munnu cu li nazziunala
* Nazziunala di palluni campiuna dû munnu
Kenya

Lu **Kenya**  (*Jamhuri ya Kenya*, 'n lingua lucali) *Republic of Kenya* ('n ngrisi); oppuru **Kenia**) è unu Statu di l'Àfrica Urintali, cunfinanti a nord cu Etiopia e Sudan, a sud cu la Tanzania, a ovest cu l'Uganda, A nord-est cu la Sumalia e a est cu l'Ocèanu Innianu. Nairobi nn'è la capitali e la citati cchiù granni. 

Kenya
Le Corbusier

**Le Corbusier**, pseudonimo di **Charles-Édouard Jeanneret-Gris** (La Chaux-de-Fonds, 6 ùttùviru 1887 – Roccabruna-Capo Martino, 27 agustu 1965), fu n'architettu, urbanista, pitturi e designer svizziru naturalizzatu francisi.

Tra i fiuri chiù 'mpurtanti di la storia di l'architettura, veni arricurdatu nzèmmula a Ludwig Mies van der Rohe, Frank Lloyd Wright, Walter Gropius e Alvar Aalto comu mastru dû Muvimentu Mudernu. Iddu scupriu l'usu dû calcestruzzo armatu ppi l'architettura, membru funnaturi dî Congrès Internationaux d'Architecture moderne, funniu l'architettura cu i bisogna sociali di l'omu modernu, 'rannu na littura lucida e cunsapevuli, 'nta li termini architettonici e antropologici, di la so' epoca.

Tra il 2016 e il 2017 i so' opiri vinniru misi 'nta la lista di li siti Patrimoniu di l'umanità di l'UNESCO. 'Nta i mutivazioni si po' leggiri ca li edifici pigghiati sunnu «'na testimonianza di l'invenzioni di nu novu linguaggiu architettonico ca segna na rottura cu lo passatu».

## U nomi d'arti Le Corbusier
«Nomi chi s'arricorda, rispettu a chiddu anagràficu; nomi curtu, cu la pussibbilità d'èssiri accurziatu ancora di cchiù (Corbu, LC); nomi pràticu, maniggiàbbili comu unutènzili, cumplementu stratèggicu dâ missioni unni u so' pùrtaturi oramai si senti chiamatu»

(Marco Biraghi)

U nomi d'arti di Charles-Édouard Jeanneret-Gris cu cui iddu oi è canusciutu, dunca «Le Corbusier», vinni criatu ppi 'ndicaziuni di Amédée Ozenfant 'nto l'atunnu di lu 1920: a lu princìpiu fù adupratu sulu pi firmari l'artìculi d'architittura supra *L'Esprit Nouveau*, unni l'ùnici curaturi èranu Ozenfant e Jeanneret, chi usàvanu nu saccu di pseudònimi pi ammucciari u fattu ca l'auturi èranu sulu iddi dui.

L'urìggini di chistu è largamenti ducumintata. Siccomu Ozenfant, pi fari u so' nomi d'arti, avìa pigghiatu spuntu dû cugnomu dâ matri, ci cunzigghiò a Jeanneret di fari a stissa cosa; ma iddu nun potti ascutari u so' cunzigghiu, pirchì avìa fattu i sò studi 'nto lo studiu di Auguste Perret, chi pi nu casu furtuitu avìa u stissu cugnomu di so ' matri. Iddu pirciò pigghiò spuntu da «Le Corbesier», trisavulu di parti di matri, chi avìa un ritrattu fattu di Darjou (pitturi â curti di Eugenia de Montijo), chi stava appisu nâ casa unni avìa passatu a so' nfanzia. La «e» fu canciata in «u» ppi cunzigghiu di Ozenfant: u nomi piaciu a Jeanneret picchì ci arricurdava chiddu dû mastru (L'Eplattenier).

Quarchi vota è canusciutu puru simpricimenti comu *Le Corbu* pi accurziari u sò suprannomi: sta sturpiatura, grazzi a un jocu di palori câ palora corvu (chi 'n francisi si dici *corbeau*), fici sì ch'iddu pigghiau l'abbitùdini di firmari cu sta sìgula i sò littri nfurmali, oppuru addisignannu a saguma d'un corvu stilizzatu; di l'abbriviazzioni dâ sturpiatura dû sò suprannomi veni a forma *Le Corb*, chi s'usa assai supratuttu 'n ngrisi.

## Liami sterni
* Biografìa di Le Corbusier : architect.architecture.sk

Catigurìa:Architetti
San Giuvanni

La dinuminazzioni **San Giuvanni** si pò rifiriri a:

## Giografìa
*San Giuvanni, cumuni sicilianu n pruvincia di Girgenti
*San Giuvanni la Punta, cumuni sicilianu n pruvincia di Catania
*San Giuvanni di Jiraci, cumuni calabbrisi n pruvincia di Riggiu Calabbria
*San Giuvanni di Ciuri, cumuni calabbrisi n pruvincia di Cusenza
*San Giuvanni a Piru, cumuni campanu n pruvincia di Salernu
*San Giuvanni, frazzioni dû cumuni di Giarri, n pruvincia di Catania

## Riliggiuni
*San Giuvanni Vattista, lu santu ca vattiau Gghiesù Cristu.
*San Giuvanni Vancilista, lu santu ca scrivìu lu Vancelu di Giuvanni, Novu Tistamentu.
*San Giuvanni Teristi di Palermu
Falcuni

**Falcuni** (o **Faccuni**) è un cumuni di 2.855 abbitanti dâ pruvincia di Missina.

Catigurìa:Cumuni dâ pruvincia di Missina
Catigurìa:Sicilia
Munneddu

thumb|300px|Munneddu vistu dâ muntagna

**Munneddu** (**Mondello** in Italianu) è nu quarteri di Palermu. Oi canusciuta pâ sò praia di rina ianca, è na banna chi appi urrìggini di nu viddaggiu di piscatura e si ingrannìu attornu a na tunnara. Doppu ca sta zona vinni bunificata, dû 1892 inzinu ô 1910, custrueru na citati-iardinu cu tanti villi *liberty* e ô mari fìciru puru lu *Kursaal*.

Catigurìa:Quarteri di Palermu
Attimusfera

L'attimusfera (dû grecu *ατμός* "vapuri" e *σφαίρα* "sfera") è la cummigghiata gassusa chi circunna un pianeta o un corpu matiriali di massa sufficenti. Li gassi sunnu tinuti dâ gravitati dû corpu.

## Talìa puru

*Troposfera

Catigurìa:Mitiuruluggìa
Boikot

**Boikot** è nu gruppu spagnolu di punk/rock.

## Storia
Lu gruppu accuminciau a funziunari nnô 1987, sunannu ntê lucali e ntê bar. Doppu avìri agghiunciutu nu paru di aggiustamenti ntî la cumpusizioni dû gruppu ncìsiru dui dischi ccû lu marchiu Barrabas. Si ficiuru canusciri sunannu finu a Madrid, finu a quannu nnô 1995 rumpunu ccû lu marchiu Barrabas e addicidunu di autugistirisi furmannu la propia mpresa di pruduzioni *Produciones BKT*. 'N sègutu cumparunu li dischi *Cría Cuervos* e *Tu Condena* e sonunu ntî diversi festival dû rock comu Festimad e Metaliko Rock. Doppu addicidunu di ncidiri na trilugia, *La Ruta del Ché*, ca è furmata di tri dischi unni cuntunu la storia di Che Guevara, cumponunu stu travagghiu mentri ca sunu in giru in paisi comu Cubba, Messicu e Argintina.

Quannu finienu di ncidiri *La Ruta del Ché*, rigistranu nu novu discu chiamatu *Historias Directas de Boikot*, ntî chiddu uriginali ci veni misu macari un libbru e nu vidiu di la *Ruta*. Doppu di stu discu ni venunu ncisi autri, *De Espaldas al Mundo* e *Tus Problemas Crecen*.

## Nfluenzi
Lu gruppu accumincia ccû na musica vicina ô ska, passannu pô punk, finu a junciri ô hard-rock. Hana statu nfluenzati di gruppi rock comu Leño, Burning e Barricada, suprattuttu nê so primi dischi, dû cumpunimentu di *La Ruta del Ché* pigghianu nfluenzi musicali di li paisi latinu miricani e hanu nclusu strumenti e ritmi latini miricani.

## Cumpunenti
***Alberto Pla**: Vuci e Chitarra
***"Kosta" Vázquez**: Vuci e Chitarra
***Juan C. "Grass" Zapata**: Battirìa
***Juan Carlos Cabano**: Bassu e Vuci

## Liami esterni
*Situ Ufficiali

Catigurìa:Gruppi musicali
Nobuo Uematsu

**Nobuo Uematsu** (植松 伸夫; *Uematsu Nobuo*, nasciutu lu 21 di marzu, 1959) è nu cumpusituri giappunisi di mùsica pî vidiogiochi, unu dê cchiù canusciuti, prulifici e virsatili dû sò campu. Ha crìatu li brani pâ serî Final Fantasy e macari pô jocu Chrono Trigger, tutti dui crìati dâ Squaresoft (attuarmenti Square-Enix). *King's Knight* è lu primu vidiogiocu ca ci scrivìu la musica.

## Biografìa
Nascìu a Kochi City, nnâ prifittura di Kochi, ntô Giappuni, Uematsu accumincia a sunari lu pianuforti all'ità di dudici anni (lu sò primu mudellu divinìu Elton John) in manera autudidattica. Frequentau l'Univirsità di Kanagawa scigghiennu di nun spicilizzarisi in musica. Uematsu nun hapi mai sigùtu cursi o scoli pî migliurari la sò attività risurtannu accussì senza na priparazioni furmali. A 22 anni accumincia a sunari la tastera e quattr'anni doppu veni assuntu dâ Squaresoft pi scriviri brani pî vidiugiochi. Lu stili di li sò cumpusizioni varia dî simili â musica classica, a na speci di new age, a brani metal/techno spirati ô gruppu *Emerson, Lake and Palmer*, e macari a quarche cosa di differenti e picca addifinibili.

Nnô 2003 Uematsu forma nu gruppu chiamatu Black Mages e crìa nu album ccû novi virsioni dê cumpusizioni già prisenti ntâ serî Final Fantasy. Li The Black Mages, unni Uematsu stissu fapi lu tasterista, sunu nu gruppu di musicisti rock ticnicamenti avanzati ca hana rielabburatu e riscrivutu in manera nova li principali brani di la famusa serî dê jochi di ròlu.

La mùsica di Uematsu ha avutu nu mpurtanti ròlu ntâ diffusioni di Final Fantasy ntî li Stati Uniti. Pi l'Olimpiadi estivi dû 2004, lu duettu statunitensi furmatu dî Alison Bartosik e Anna Kozlova vincìu la midagghia di bronzu utilizzannu dui brani brani di Final Fantasy nnâ secunna mità dâ prova.

Oi, Nobuo Uematsu viva in Giappuni cu sò mugghieri Reiko e lu cani Pao. 

Lu 1 di nuvèmmiru 2004 Uematsu lassa Square-Enix e forma na propia sucità ca chiama Smile Please ca scriva musica pî vari aziendi vidiuludichi tra cui Square-Enix e Mist Walker.

Uematsu, Nobuo
J. K. Rowling

**Joanna 'J.K.' Rowling** (Yate, 31 di giugnettu 1965) è na scrittrici ngrisi cuntempuranea. E' l'autrici dê libbra dâ sirìî Harry Potter.

Quannu si maritò, u sò nomi addivintò **Joanne Murray**.

## Libbra
### Rumanzi
**J.K. Rowling** scriviu a sirìi ri setti libbra su Harry Potter, Salani a pubblicò in talianu:
* **Harry Potter e la Pìtra Filusufali** (*Harry Potter and the Philosopher's Stone*, nâ virsioni miricana *Harry Potter and the Sorcerer's Stone*) nisciu ntô 1997 ntô Regnu Unitu e ntô 1998 in Talia.
* **Harry Potter e la Càmmira dî Sicriti** (*Harry Potter and the Chamber of Secrets*) dû 1998, 'n Talia ntô 1999.
* **Harry Potter e lu Prigiunìru di Azkaban** (*Harry Potter and the Prisoner of Azkaban*) ntô 1999, 'n Italia ntô 2000.
* **Harry Potter e lu Calici di Focu** (*Harry Potter and the Goblet of Fire*) ntô 2000, n Talia ntô 2001.
* **Harry Potter e r'Urdine dâ Fenici** (*Harry Potter and the Order of the Phoenix*) ntô 2003.
* **Harry Potter e lu Principi Miziusangui** (*Harry Potter and the Half-blood Prince*) 'n lingua ngrisi ntô 2005 e 'n lingua taliana ntô 2006.
* **Harry Potter e i Duni dâ Morti** (*Harry Potter and the Deathly Hallows*) nisciu 'n ngrisi ntô 2007 e 'n talianu ntô 2008.

### Libbra ppi beneficenza:
* **Lu Quidditch attraversu ù sèculi** (*Il Quidditch attraverso i secoli*), 2001 (2002 in Italia).
* **Armali fantastici, Unni truvari lò**' *(Animali fantastici- Dove trovarli*), 2001 (2002 in Italia).
* **Li fiabbi di Beda lu Bardu**' *(Le fiabe di Beda il Bardo)*, 2008 (2008 in Italia).

### Oppiri tiatrali
* **Harry Potter e la Malidizioni du lu Rede** *(Harry Potter e la Maledizione dell'Erede),* 2016.
Catigurìa:Littiratura
Rowling, J K
Modena City Ramblers

Li **Modena City Ramblers** sunu nu gruppu musicali talianu nasciutu nnô 1991.

Lu primu geniri di musica ca sìgunu è lu folk irlandisi (li cui sunurità arrestunu macari doppu lu passaggiu ad autri geniri musicali).

Nnô 1994 ncidunu lu primu discu *Riportando tutto a casa* unni mmiscunu lu dialettu mudinìsi, lu punk, folk irlandisi e rilabburaziuni di canti dâ Risistenza taliana. Nnô nuvembri 1999 veni pubblicatu "Combat Folk", nu libbru firmatu da Paolo Ferrari e Paolo Verri unneca lu gruppu cunta la propia isistenza.

Nnî l'anni s'arrigistrunu certi canciamenti nnâ cumpusizioni dû gruppu, già urfaneddi doppu lu primu album dâ vuci di Alberto Morselli, nnô 2001 abbannununu lu prugettu Modena City Ramblers macari Giovanni Rubbiani e speciarmenti Alberto Cottica, lu fisarmunicista auturi di assai testi dû gruppu.

Doppu 14 anni di travagghi nsemmula li *Modena*, lu 18 di nuvèmmiru 2005, lu cantanti Stefano "Cisco" Bellotti lassa lu gruppu ca s'arritrova senza front-man. La nova furmaziuni, prisintata lu 27 di jinnaru 2006, vidi ora:

*Davide "Dudu" Morandi: Vuci
*Betty Vezzani: Vuci
*Massimo "Ice" Ghiacci: bassu elettricu e acusticu, cuntrabbassu, cori
*Francesco D'Aniello: flautu, tin whistle, trumma, cori
*Francesco "Fry" Moneti: chitarra acustica e elettrica, chitarra baritonu, viùlinu acusticu e elettricu, oud, mannulìnu, cori
*Roberto Zeno: battirìa, pircussiuni, cori
*Arcangelo "Kaba" Cavazzuti: battirìa, pircussioni, chitarra acustica, banju, cori
*Luca "Gabibbo" Giacometti: bouzouki, mannulìnu, cori

## Discugrafia essinziali

## Album
*1994 - *Riportando tutto a casa*
*1996 - *La grande famiglia*
*1997 - *Terra e libertà*
*1998 - *Raccolti - live*
*1999 - *Fuori campo*
*2002 - *Radio Rebelde*
*2004 - *Viva la vida, muera la muerte!*
*2005 - *Appunti partigiani*
*2006 - *Dopo il lungo inverno*

## Mini Cd
*1998 - *Cent'anni di solitudine*
*1999 - *L'Italia ai tempi dei Modena City Ramblers*
*2003 - *Modena City Remix*
*2003 - *Gocce* (pî la iniziativa *Acqua per la pace*)

## Cosi rari
*1993 - *Combat Folk* - demotape autupruduttu
*2000 - *Il resto raccolto* - stampatu sclusivamenti pô fan club

## Participazioni
*2002 - *Lontano* - dû gruppu sudafricanu Landscape Players, sciugghiutu doppu la tragica morti dû cantanti Gito Baloi.

## Liami esterni
*Lu situ ufficiali 
*Lu situ ufficiali dû Fan Club

Catigurìa:Gruppi musicali
Sud Sound System

**Sud Sound System** ète lu nome te nu gruppu musicale reggae origginariu te lu Salentu, ca mmisça ritmi giamaicani e sonorità lucali, comu l'usu te lu tialettu salentinu e te le ballate te pìzzica e taranta.

## Storia
Lu gruppu è natu all'iniziu te l'anni '90, riunendu certi vagnuni amanti te la mùsica reggae e ca enìanu te lu Salentu, terra ricca te cultura e te tratizioni ma troppu luntana te li circuiti te la mùsica internaziunale.

Lu Sud te lu Mundu e lu Sud te l'Italia nu suntu però cusì luntani pe lla natura te le tematiche sociali cuntate te lu reggae giamaicanu e te la pìzzica salentina, tantu ca pare naturale nu mmesçamientu cu ddàe vita a nna musica noa e ùnica.

L'usu te lu dialettu salentinu ète la cosa cchiù naturale, ca cu quiddhra lu gruppu comuneca percè lu slang giamaicanu ète parte te la vita quotidiana te tutti.

## Compunenti
*Don Rico
*Treble
*Papa Gianni
*GGD
*Terron Fabio
*Nandu Popu 

## Discucrafia
*A giugnu 1991 èsse lu loru primu album "*Fuecu/T'ha sciuta bona*";

*Allu 1992 èssenu do' album: unu cu "Reggae Internazionale" e "Punnu jeu", l'autru cu "Turcinieddhri" e "Chiappalu"; 

*Allu 1994 èsse "**Salento Showcase '94**" e fannu l'esòrdiu cu lla loru etichetta chiamata **Ritmo Vitale**;

*Allu 1996 èsse "**Comu na petra**" e la compilation "**Tradizione**" ca èsse cu llu giurnale Il Manifesto alle edìcule;

*Allu 1997 èsse "**No Playback - Comu na petra Remixes**";

*Allu 1999 "**Reggae Party**";

*Allu 2000 "**Salento Showcase 2000**";

*Allu 2001 "**Musica Musica**";

*Allu 2002 "**Giallu Russu**", l'innu ufficiale te l'US Lecce;

*Allu 2003 "**Lontano**";

*Allu 2004 "**Fuecu su fuecu**";

*Allu 2005 "**Acqua pe sta terra**", lu sìngulu *Sciamu a ballare* è statu lanciatu te vari radiu naziunali italiani.

## Lecami esterni
*Situ Ufficiale

*Situ Ufficiale

Catigurìa:Mùsica pupulari
Catigurìa:Gruppi musicali
Ravioli câ ricotta

Li **ravioli câ ricotta** sunnu na spicialitati di cucina assai apprizzata. In Sicilia la priparazzioni a manu si fa cu na forma circulari (pi esempiu nu bicchieri), chi pirmetti di ritagghiari nu circulu di pasta frisca cu ntô menzu na cucchiarata di ricotta, cunzata cu tanticchia di pipi. Lu circulu veni chiusu, furmannu accussì na classica menzaluna, comu chiddi chi si vìdinu ntâ fotu cà a destra. La cuttura è dui o tri minuti e si conza tradizzionarmenti câ sarsa cô pummaroru.

Catigurìa:Cucina siciliana
Tinturìa

Li **Tinturia** sunu nu gruppu musicali sicilianu. Lu loru gèniri musicali, di iddi difinutu comu "sbrong", è na rialtà nu miscugghiu di pop, rock, folk, ska, funk, rap e reggae, tik e tak, stink e stank, trick e track, inps e unps, iva e  uva.

Lu gruppu vidi la luci nnô 1996 ntê banni di Raffadali, un paisi ntî l'entruterra girgintìnu. Lu loru leader, in vesti di cantanti, e uccasiunarmenti di diamunicista, è Lello Analfino. Lu loru isordiu discugraficu vinna nnô 1999 ccû nu discu dû titulu *Abusivi (di necessità)*, ca uttìnna in picca tempu nu cunsidirevuli successu ntî tutta la Sicilia, sebbeni arresta circuscrittu ntî l'ìsula, prubabirmenti a causa dû usu dû sicilianu comu lingua ntê testi.
Lu discu nclùdi macari na cover di Domenico Modugno, dû titulu "La donna riccia", ccû lu testu riadattatu e traduciutu in sicilianu.

Nnô 2002, pubblicunu la culonna sunora dû film Nati stanchi di Ficarra e Picone, grazzî a chistu accuminciunu a farisi canùsciri oltri lu strettu. È nveci dû 2005 lu novu album, dû titulu *Nessuno è perfetto*, unni li Tinturia cantunu principalmenti in italianu e s'avvicinunu nutivulmenti a nu stili musicali tipicamenti rock.

## Cumpunenti attuali
*Lello Analfino: vuci e diamònica
*Savio Nocera: chitarra e flautu (tipicamenti ntô studiu)
*Giovanni Buzzurro: bassu elettric
*Osvaldo Lo Iacono: chitarra
*Lino Costa: chitarra
*Angelo Spataro: battarìa
*Mario Vasile: pircussioni

## Discugrafia
*1998 - *Tinturia*
*1999 - *Abusivi (di necessità)*
*2002 - *Nasciuti stanchi* (culonna sunora)
*2005 - *Nessuno è perfetto (per fortuna)*
*2007 - *Io sto qui (live)*
*2008 - *Di mare e d'amuri*

## Liami Esterni
*Situ ufficiali
Sant'Antoniu di Pàduva

**Antoniu di Pàduva** colloquialmenti **Sant'Antuninu** (ô seculu **Fernando Martins de Bulhões**; Lisbona, 15 di austu 1195 – Pàduva, 13 di giugnu 1231) fu un riliggiusu e presbiteru purtughisi appartinenti all'Ordini franciscanu, canusciutu in Portogallu comu **Antonio da Lisbona**, proclamatu santu da papa Gregoriu IX 'ntô 1232 e dichiaratu Dutturi dâ Chiesa 'ntô 1946.

## Iconografìa

Libru, pisci, gigghiu candidu, Bambinu Gesù, pani, vampa, cori.

## Patrucinii

Fistiggiatu a Aggira, Àvula, Barcialona Pizzaottu, Belpassu, Buccheri, Buscemi, Casteddammari, Cianciana, Favara, Jaciriali, Jiraci, Lintini, Liunforti, Lipiri, Mazzara, Missina, Milazzu, Militeḍḍu in Val di Catania, Mistritta, Motta Sant'Anastasia, Mussumeli, Niscemi, Notu, Palermu, Patti, Poggiuriali, Roccalumera, Ramietta, Santu Filippu, San Pieru Patti, Taurmina, Triccastagni, Villafranca Tirrena.

## Usi e custumi

Poviri, oppressi, orfani, priggiunieri, naufraghi, picciriddi malati, vetrari, recluti, fimmini 'ncinti, affamati, viaggiaturi, animali, piscaturi, cavaḍḍi, marinari, ziti, matrimoniu. Prutitturi dû Portogallu, Brasili e dâ Custodia dâ Terra Santa.

## Noti


## Vuci currilati

* Santi taliani

## Bibliugrafìa

Antoniu di Padova
Antoniu di Padova
La Chaux-de-Fonds

thumb|300px|L'Espace Cité a La Chaux-de-Fonds.

**La Chaux-de-Fonds** è na cità svìzzira ntô cantuni di Neuchâtel. Di na pupulazzioni di circa 35000 abbitanti, e situata a 1000 metri d'altitùdini, è canusciuta pi la nnùstria orologgèra, chi grazzî all'aumentu dâ pupulazzioni all'inizziu dû vintèsimu sèculu cunsintiu lu sviluppu di n'architittura Liberty. L'architettu Le Corbusier nasciu a La Chaux-de-Fonds, e è cà chi si ponnu truvari li sò primi criazzioni archititturali.

Ntô 2009, cô Locle, la cità fu scritta ô patrimoniu munniali di l'umanità di l'UNESCO pi la sò architittura nnustriali chi si funni di manera esemplari cu lu tissutu cittadinu priisistenti.

Catigurìa:Cumuni dû cantuni Neuchâtel
Catigurìa:Citati dâ Svìzzira
Hannover

thumb|Hannover

**Hannover** è na citati nnustriali dâ Girmania sittintriunali. È capitali dû land, Vascia Sassonia. La pòpulazzioni sono 518.088 abbitanti.

## Autri pruggetti

Catigurìa:Citati dâ Girmania
Fotoni

Lu **fotòni** è na particedda elimintari senza massa e senza càrrica, spissu assuciatu â trasmissioni dâ luci visìbbili. Sènnu senza massa, li fotoni si spòstunu â vilucitati dâ luci di circa 299792 km/secunnu.

Catigurìa:Fìsica
652

## Abbinimenti
* Prima scurrirìa mussurmana ntâ Sicilia, all'èbbica tirritoriu bizzantinu.

## Nasciuti

## Morti
* Olimpiu, usurpaturi dû tronu bizzantinu tra lu 651 e lu 652, mori probabbirmenti cummattennu contra li mussurmani.

Catigurìa:Sèculu VII
Nicodemu

**San Nicodemu** (m. 1083) canusciutu puru comu **San Nicodemu di Palermu** pi distinguìrlu dû santu di èbbica bìbblica, fu vìscuvu ortodossu di Palermu dû 1065 ô 1083, quannu la citati passau dû duminiu àrabbu â chiddu nurmannu. Nicodemu cilibbrau la cirimonia di trasuta dî Nurmanni a Palermu lu 10 di jinnaru dû 1072, ma doppu picca tempu li Nurmanni, chi avèvunu funnatu nu regnu nurmannu alliatu dû papa di Roma, sutta Ruggeru, addumannaru a Nicodemu di alluntanàrisi dâ citati. A causa dû scisma dû 1054 li Nurmanni ristauraru la chesia cattòlica.

Di na granni gintilizza e umilitati, San Nicodemu murìu ntô 1083. Lu sò corpu s'attrova nta nu sarcòfacu ntâ cripta dâ cattiddrali di Palermu.

## Noti
* Nicodemus, Sicily's Forgotten Saint

Catigurìa:Santi
Catigurìa:Biografìi
Vànnali

Li **Vànnali** èranu nu pòpulu cussiddittu bàrbaru, chi cu àutri cuntribbuìu ô diclinu e â scumparuta di lu mpiru rumanu. Ô cursu dû V sèculu occuparu li costi sittintriunali di l'Àfrica, e già ntô 440, guidati di Gensericu, cunquistanu la Sicilia rumana, livànnula dê manu di lu mpiru rumanu d'uccidenti. Attàccanu puru li cità custei dâ Calàbbria e dâ Basilicata. Ntô 455 traseru a Roma chi fu misa a saccu.

Li vànnali ntô 468 batteru lu rumani chi avìanu tintatu n'upirazzioni contra di iddi. Addoppu, arrinisceru a tèniri la Sicilia, nzinu â guerra contra Odoacri ntô 476-477, chi prubbabbirmenti sinnàu la spartizzioni dâ Sicilia cu l'Ostrogoti. La Sicilia divintau ntiramenti Ostrogota ntô 491, quannu la figghia di Teodoricu, re di l'ostrogoti, si spusau cu Trasamunnu, re dî Vannali. 

Li Vànnali tinìanu ancora tutta la costa dâ Tunisia di l'Algiria e la Sardegna. Forru battuti ntô 534 dû ginirali bizzantinu Belisariu, chi n sèguitu libbirau la Sicilia e l'Italia dî Ostrogoti. 

## Bibbliografìa

* Adolfo Holm, Storia della Sicilia nella antichità, volumi III, (a pàggina 509).

Catigurìa:Storia
Catigurìa:Storia siciliana
Vaddilonga

**Vaddilonga** (o **Baddilonga** nta àutri parrati siciliani) è un cumuni di 3.844 abbitanti dâ pruvincia di Caltanissetta.

L'abbitanti sunnu chiamati "vaddilunghisi" 'n sicilianu e "vallelunghesi" 'n talianu.

## Liami sterni

Dizziunariu sicilianu (vaddilunghisi)

Catigurìa:Cumuni dâ pruvincia di Caltanissetta
Tochiu

**Tochiu** (*東京*, *Tōkyō*) è la citati capitali dû Giappuni. Lu so nomu signìfica "capitali orientali", nfatti, cu rispetto a la precidenti capitali mpiriali Kyoto, s'attrova chiù a orienti, nta la riggiuni dû Kantō, 'n capu a l'ìsula di Honshu. Havi chiossai di dùdici miliuna d'abbitanti e ci vivi puru lu mpiraturi.

## Talìa macari
* Mircatu dû pisci di Tsukiji

Catigurìa:Giappuni
Catigurìa:Citati dû Giappuni
Lingua greca

**Grecu** (lingua greca *Ελληνικά*) esti na lingua innu-aurupea cu 3500 anni di storia, oji parrata di 16 miliuna d'abbitanti ntâ Grecia, Cipru, Burgarìa, Arbanìa, Turchìa, sud Italia e Sicilia. Li tanti cumunitati migrati unni si parra la lingua ncrùdinu Melbourne, Australia quali avi la terza cchiù granni pupulazzioni greca dû munnu, appoi Ateni e Saluniccu. Na varianti dâ lingua greca, lu grecu-càlabbru, era parrata pi sèculi ntâ Sicilia e ntô sud di la Talia, e oi quarchi migghiaru di cristiani la pàrranu ancora.

= Nfruenza dâ lingua greca ntrâ lingua siciliana =
Li siquenti palori siciliani sunnu d'urìggini greca (cuntinuti l'asempi unni nun esti chiaru siddu la palora scippa pi dirittu dû grecu o dû latinu):
* **[[appizzari]]** - ruvinari, jiri mali (comu na frutta) (veni dû grecu *(eks) èpeson*) 
* **[[babbiari]]** - (veni dû recu *[[w:el:babazo|babazo]]*, ca urìina midemma li palori: babbazzu e babbu - stùbbidu; dû latinu *[[w:la:babulus|babalus]]* e dû spagnolu babieca) 
* **[[bucali]]** - pitcher (veni dû grecu *[[w:el:baukalion|baukalion]]*) 
* **[[bùmmulu]]** - ricipienti d'occa (dû grecu bombylos; o dû latinu bombyla) 
* **[[cartedda]]** - cistinu (dû grecu kartallos; o dû latinu cratellum) 
* **[[carusu]]** - picciottu (dû grecu kouros; o dû latinu carus - cristianu caru, dû sanscritu **caruh** - cristianu amichìvuli, amicu) 
* **[[casèntaru]]** - vermi suttirraniu (dû grecu gas enteron) 
* **[[cirasa]]** - fruttu rubbiu (dû grecu kerasos; o dû latinu cerasum) 
* **[[cona]]** - icona, mmàini, mitàfura (dû grecu eikyon; o dû latinu icona) 
* **[[cuddura]]** - esti nu tipu di pani (dû grecu kollyra; o dû latinu collyra) 
* **[[grasta]]** - vasu di sciura (dû grecu gastra; o dû latinu gastra) 
* **[[naca]]** - jazzu pî picciriddi (dû grecu nake) 
* **[[ntamari]]** - maravigghiari, (dû grecu thambeo; dû calabbrisi **tàmmaru** ca signìfica loccu, veni di l'àrabbu **[[w:ar:tammar|tammar]]** cummircianti, vinnituri) 
* **[[pistiari]]** - manciari (dû grecu apestiein) 
* **[[tuppuliari]]** - bussari (dû grecu typto).

## Vuci cunzigghiati
* Grecu anticu
* Grecu bizzantinu
* Grecu mudernu

Catigurìa:Lingua greca
Catigurìa:Lingui
Catigurìa:Linguìstica
Saluniccu

thumb|right|325px|Saluniccu

**Saluniccu** (n grecu *Θεσσαλονίκη*, *Thessaloniki*) è la sicunna citati cchiù granni dâ Grecia pi nùmiru di abbitanti, e la prima e cchiù mpurtanti dâ riggiuni greca dâ Macidonia.

Catigurìa:Citati dâ Grecia
Scienza

**Scienza**, ( dû latinu "scientia" chi veni a diri "canuscenza") è na disciplina chi tenni a ricògghiri di manera sistimàtica tutti li finòmina tistàbbili e riproducìbbili e a classificàrili secunnu liggi e tiurìi.

La scienza ntâ sò accizzioni cchiù ginirali ragggruppa pirciò disciplini assai diversi comu la bioluggìa, la gioluggìa, l'astronumìa, chi sunnu quarchi vota chiamati *scienzi naturali* (ntâ littiratura tidesca l'esprissioni *Naturwissenschaft*, chi veni a diri *scienzi naturali* è assai cumuni); ma puru *scienzi applicati* all'attivitati umana comu la ncignirìa, l'ecunumìa, o *scienzi puri* comu la matimàtica.

Catigurìa:Scienzi
Catigurìa:850 palori siciliani di basi
Vocabolario siciliano

Lu **Vocabolario siciliano** (Vucabbulariu sicilianu) è n'òpira munumintali di cincu vulumi.  L'idìa pi lu dittu dizziunariu sicilianu-italianu vinni dû pruffissuri Giorgio Piccitto nnû 1950.  Lu pruggettu vinni organizzatu cuncritamenti comu sizzioni linguìstica sutta lu *Centro di Studi filologici e linguistici siciliani*.  Fu pubblicatu tra lu 1977 e lu 2002, màssima rifirenza ntâ materia, cu nu tutali di chiossai di 5.000 pàggini.  Fu rializzatu cu cuntributi dâ Riggiuni Siciliana e dû *Consiglio Nazionale delle Ricerche*.  È una dî cchiù mpurtanti òpiri mai fatti supra la lingua siciliana.

## La storia dî dizziunari siciliani
Già ntô XVIII sèculu ci foru li primi tintativi di rializzari dizziunari siciliani, comu chiddu di l'abbati Micheli Pasqualinu chi ntô 1790 pubbricau nu dizziunariu etimologgicu sicilianu italianu. Ntô XIX sèculu, àutri tintativi avèvanu statu fatti, comu pi esempiu cu lu Dizziunariu sicilianu-talianu di Francescu Pasqualinu o puru cu lu dizziunariu di Vincenzu Murtillaru.

## Vuci currilati
*Centro di Studi filologici e linguistici siciliani
*Dizziunariu etimològgicu di Micheli Pasqualinu

Catigurìa:Lingua siciliana
Catigurìa:Littiratura siciliana
Cauciatura siciliani

Chissa è na lista di li jucatura di palluni ca nasceru n Sicilia.

## Siciliani ntâ nazziunali taliana
*Pietro Anastasi
*Francesco Coco
*Salvatore Schillaci
*Antonio Sabato
*Giuseppe Furino
*Roberto Galia
*Franz Calì
*Francesco La Rosa
*Alessandro Melli
*Antonino Asta
*Alessandro Parisi
*Giuseppe Mascara
*Mario Balotelli
*Gaetano D'Agostino

## Àutri jucatura siciliani
*Pietro Accardi
*Giuseppe Scurto
*Cristian Riganò
*Salvatore Aronica
*Leandro Rinaudo
*Giovanni Tedesco
*Giacomo Tedesco
*Salvatore Vicari
*Salvatore Foti
*Giuseppe Mascara
*Orazio Russo
*Maurizio Anastasi
*Giorgio Lucenti
*Giovanni Marchese
*Francesco Galeoto
*Vito Mannone
*Antonio Marino
*Antonio Mazzotta
*Emanuele Terranova
*Francesco Ardizzone
*Fabio Sciacca
*Marco Crimi
*Giuseppe Rizzo
*Gianvito Misuraca
*Francesco Mirko Velardi
*Giuseppe Greco
*Emanuele Calaiò
*Antonino Ragusa

## Pi sapìrinni chiossai
* Siciliani ntâ nazziunali di càuciu taliana

Catigurìa:Sport
Totò Schillaci

thumb|300px|Totò Schillaci.
**Totò Schillaci**, (Palermu, 1 di dicèmmiru 1964 – 18 di sittèmmiru 2024), **Salvatore** comu nomu di vattìu, fu nu jucaturi di palluni di l'anni '90 e prubbabbirmenti unu dî jucatura siciliani di càuciu cchiù famusi di tutti li tempa. Jucau cû Missina (risurtannu lu megghiu attaccanti di la storia di la scuatra di lu Strittu) e câ Juventus. Cummucatu ntâ nazziunali taliana fu capucannuneri dû campiunatu munniali dâ FIFA dû 1990 jucatu 'n Italia. Dopu pruvau a jucari macari in Giappuni prima di finiri la sò carriera. 

 

Schillaci, Salvatore
Schillaci, Toto
Schillaci, Toto
Catania Football Club

Lu **Catania Football Club** è na squatra di palluni di Catania. Nascìu ntô 1929 comu *Società Sportiva Catania* e vinni rifundatu ntô 1946 comu *Club Calcio Catania*, quannu Santi Manganaro-Passanisi e Angelo Vasta uneru li sò squatri, la *Catanese* e la *Virtus,* e ntô 2022 comu Catania SSD.

Annanzi u Catania, ntô 1908 nascìu la *Pro Patria*, doppu canusciuta comu *Catanese*. La Catanese jucò u campiunatu sicilianu di palluni ntô 1920 (scacciata pi lu Missina) e la squatra co stissu nomu di Manganaro-Passanisi jucò ntô 1944-45 (niscìu ê quarti, scacciata ê manu di la Sarausa e lu Nissa).

Li *rossazzurri* jòcanu ntâ Serie A pi 14 anni: ntô 1953-54, dû 1960-61 ô 1965-66, ntô 1970-71 e ntô 1983-84, dù 2006-2007 ò 2011. La megghiu squatra fu chidda dû 1960-61: l'allenaturi era *don* Melu Di Bella, lu prisidenti Ignazio Marcoccio e lu capitanu Mario Corti. Li jucatura arrivaru a lu 8° postu cu 36 punti.

Lu 28 di maiu 2006 lu Catania vincìu 2-1 l'ùrtima partita dâ Seria B cuntra l'AlbinoLeffe e turnò ntâ Serie A. La squatra dû prisidenti Ninu Pulvirenti agghicò secunna darreri di l'Atalanta. L'allinaturi Pasquali Marinu avìa na squatra assai forti, cu Gionatha Spinesi, Davide Baiocco, Cristian Silvestri, Roberto De Zerbi e li siciliani Giuseppe Mascara, Orazio Russo, Maurizio Anastasi, Giorgio Lucenti e Giovanni Marchese.

Accamora la squatra joca ntâ Serie C.

## Li campiunati dû Catania ntâ Seria "A"
Ntra lu 2006 e lu 2014 lu Catania jucau n Seria A. Quarchi vota sarvannusi all'urtima jurnata o ntî nu spareggiu pâ sarvizza. 
Lu 27 di maju dû 2007 lu Catania vinci a Bulogna, n campu nìutru, contra lu Chievu pi dui a zeru. Sìgnanu ntô secunnu tempu Rossini e Minelli e grazzi a iddi, lu Catania si sarva e arresta ntâ serie "A".

Lu 18 di maiu dû 2008 pariggiannu câ Roma lu Catania si sarva.

Li ùrtimi 2 campiunati fonu boni pirchì lu Catania fici lu record di punti. Ad aprili do 2012 dopu 8 anni ca stava a Catania Prietro Lo Monaco si dimetti da amminitratore. O sò postu arriva Sergio Gasparin ex Udinese e Sampdoria.

La staggiuni dû 2013-14 fu l'ùrtima ca lu Catania passau n Seri A. Ritrucessu n Seria B, lu Catania agghica 22esimu ntâ staggiuni 2014-2015, e veni ritrucessu n Lega Pro. Sparti di chissu nu scannalu liatu ê scummissi veni â luci, e vali na pinalizzazzioni pô campiunatu di Lega Pro dû 2015-2016.

## Jucatura [[2013]]/[[2014]]

## Vuci currilati
* Àncilu Massiminu

Catigurìa:Sicilia
Catigurìa:Sport
Catigurìa:Squatri taliani di palluni
Evuluzzioni umana

L' **evuluzzioni umana** è lu prucessu chi attravirsannu la storia ricenti dâ vita supra lu nostru pianeta, e n particulari l'ùrtimi 5 miliuna d'anni, ha purtatu â cumparsa supra la terra di la speci umana comu la si vidi oi.

## Li fasi di l'evuluzzioni attraversu li tèmpura

Cuntari la storia di l'omu attraversu li tèmpura nun è cosa fàcili e ancora aoggi ci sunnu tanti ntirrugativi, pirchì zoccu s'hà attruvatu dû passatu d'iddu è picca cosa e di ssu picca, sparti, nun è fàcili dàrini la giusta ntrippitazzioni. Pi chiddu ca s'attruvatu nzinu a ora, lu cuntu dâ storia di l'evuluzzioni di l'omu hà statu cchiù di na vota canciata e, macari oi, non tutti li studiusi sunnu d'accordu sùpira a cui foru li nostri catananni.

Li resti di l'omìnidu cchiù anticu foru attruvati di picca tempu nta l'Etiopia; si tratta di n' *[[Ardipithecus ramidus]]* , ca campau tanti miliuna d'anni arredi: avìa na facci c'assimigghiava a na scìmia, ma caminava già additta sùpira dui pedi, cû bacinu e la culonna virtibbrali spicializzati pi stari drittu. Apprima di stu ritruvamentu, li suli omìnidi canusciuti, sparti di l'omu, era l'australupitècu , ca sutta diversi furmi abbitau l'Africa urientali tra 3,5 e 1 miliuni d'anni fa.
Tra ssi dui, macari ca ci sunnu assai cosi diffirenti, pirò àutri cumuni carattirìstichi li fannu assimigghiari, e zoè: caminatura additta sùpira dui pedi, facci assai assumigghianti â scìmia, ciriveddu nicu, dintatura arcàica, manciari viggitariàniu. 

Lu fòssili cchiù anticu d'omìnidu classificatu comu a Òmunu, havi quarchi 2,2 miliuna d'anni e chissu è l'homo habilis, saputu sèntiri accuddì picchì, nzemi a l'ossa, s'attruvaru utènzili di petra ca dùnunu a capiri c'avìa l'abbilitati pi custruiri e usari strumenti. Campava ntâ stissa èbbica di l' *australupitècu* , ma avìa nu ciriveddu cchiù granni, avìa lu pòllici oppunìbbili e pi ssu mutivu avìa l'abbilitati di custruìrisi utènzili e avìa macari la capacitati di cumunicari pò sviluppu dû linguaggiu. L*'homu habilis* cuntinuau la sò vita pi quarchi cintinara di migghiara d'anni. Ammeri nu miliuni e menzu d'anni fa, cumpariù 
l'homo erectus: chistu manciava non sulu viggitali, ma tuttu chiddu ca si pò manciari, canusceva e sapìa usari lu focu, abbitava ntê caverni e cu facilitati avìa na furma d'urganizzazziuni dâ famigghia. Lu ciriveddu di l'homu erctus era assai sviluppatu (di 800 a 1200 cintìmitri cùbbichi) e cosa, cchiù mpurtanti, sapìa fari câ vucca tanti sona. Chistu abbitau la terra nzin'a centumila anni fa. L'ùrtima tappa di l'evuluzzioni umana, avvinìu câ cumparuta di l'homo neanderthalensis o òmunu di Neanderthal *(Homo sapiens)* e di l' Omu di Cro-Magnon *(Homo sapiens sapiens)*, zoè l'òmunu mudernu.

Catigurìa:Antropoluggìa
Catigurìa:Bioluggìa
Ìsuli Pilaggî

L' **ìsuli Pilaggî** sunnu n'arcipèlacu di ìsuli chi s'attròvanu ô sud di Girgenti, tra la Sicilia e la Tunisia, ntô Canali di Sicilia. Cumprenni l'ìsuli di Lampidusa (ca è la cchiù granni), di Linusa (di urìggini vurcanica) e l'isulidda disabbitata di Lampiuni ô làrucu di Lampidusa.

Catigurìa:Sicilia
Astiròidi

Nu **astiròidi** è nu corpu cilesti dû sistema sulari chi òrbita tornu tornu ô suli a na distanza chi varia tra li 50 miliuna di chilòmitri e na dicina di miliardi di chilòmitri. La sò grannizza pò èssiri puru assai varia. Li cchiù nichi hannu nu diàmitru chi nun passa lu chilòmitru, e li cchiù granni, comu Cèriri o Sedna, hannu nu diàmitru di diversi cintinara di chilòmitri.

Lu primu astiròidi, Cèriri fu scupertu la notti dû cap'î l'annu dû 1801 di Giuseppi Piazzi a Palermu. Cèriri tinni pirò lu *status* di astiroidi nzinu ô 2006, quannu la cumunità astrunòmica ntirnazziunali si misi d'accordu di classificarilu ntî na catigurìa nova comu *[[pianeta nanu]]*. Si scupreru subbutu doppu Vesta, Palladi e autri astiroidi, tutti di nu diamitru di quarchi cintinara di chilòmitri. Oi si nni canùscinu diversi dicini di migghiara. La maggior parti òrbita tra la Terra e Marti, ma assai sunnu puru chiddi chi ncròciunu l'òrbita dâ Terra, ô puntu chi ponnu custituiri nu pirìculu pi la sicurezza dû nostru pianeta. Secunnu arcuni, fu n'astiròidi a causari l'estinzioni dî dinosàuri 65 miliuna di anni fa, e oi l'astrònumi stannu mittennu in funzioni nu prugramma automàticu di ricerca di astiròidi putenziarmenti piriculusi pi la Terra.

Certi astiròidi, comu Gaspra ntâ fotu, o Ida, foru puru visitati dî sondi dâ NASA già a partiri di l'inizziu di l'anni '90.

Catigurìa:Astronumìa
Catigurìa:Corpi cilesti
Stidda

*Pi autri significati dâ parola stiddha taliati [[stidda (disambigua)]]*

Na **stiddha** è nu corpu cilesti chi si cumpuni di pràsima e chi pruduci l'enirgìa chi irradia tramiti nu prucessu di fusioni nucliari. Ô cuntrariu di nu chianeta, chi alluci di luci riflittuta, na stiddha alluci di luci propia grazzî ì li timpiraturi stremamenti auti dû prasima chi la cumponi. Lu Suli è la stiddha chiù vicina a nuautri.

Na bona parti di l'elementi chìmici chiù pisanti di l'idròginu e di l'eliu (li chiù abbunnanti nna l'Universu) vennu sintitizzati nnî nuchiei dî stiddhi duranti lu prucessu di nucleusintesi.

La stiddha chiù vicina â Terra è lu Suli, funti di na ranni parti di l'enirgìa dû nostru chianeta.

Catigurìa:Astronumìa
Vann'Antò

**Vann'Antò**, pseudònimu di *Giuvanni Antoniu Di Giacomo* (Rausa, 1891 - Missina, 1960), fu un pueta talianu chi scrivìu n sicilianu. Prufissuri di Littiratura dî tradizzioni pupulari a l'Università di Missina, fu cu Ignaziu Buttitta lu màssimu espunenti dâ puisìa siciliana dû XX sèculu.

Divintau n'autorità nun sulu pî sò òpiri urigginali, ma puru pî traduzzioni di certi autura, suprattuttu dî dicadintisti francisi. 

Tra li sò raccolti di puisìi s'arricòrdanu:
**Il fanti altu da terra* (1923)
**Voluntas tua* (1926)
**Madonna nera* (1955)
**Fichidindia* (1956)
**U vascidduzzu* (1956)
**'A pici* (1958).

Scrivìu noltri saggi supra la Littiratura dî tradizzioni pupulari, tra cui: *Il dialetto del mio paese* (1945), *Indovinelli popolari siciliani* (1954), *Gioco e fantasia* (1956). Curau l'edizzioni di *La Baronessa di Carini* (1958, di na stòria dû Cincucentu).

Vann'Antò
Vittoriu Emanueli di Savoia

**Vittoriu Emanueli di Savoia** (Napuli 12 di frivaru 1937 – Ginevra 3 di frivaru 2024), figghiu di l'ùrtumu re d'Italia, Umbertu II. Ha campatu pi quasi tutta la vita in esiliu prima ô Portugallu, pòi a Ginevra, in Svizzira. Pirsunaggiu controversu, fu 'n disputa dinastica po controllu da casata cu su cugino Aimone di Savoia-Aosta. Ricentimenti fu tiratu dintra nu scannulu di tangenti, prustituti e joca truccati.

Havi nu figghiu, Emanueli Filibbertu di Savoia, spusatu e patri di picciriddi, chi assicuranu la cuntinauzzioni dâ famigghia.

Savoia
Catigurìa:Nasciuti ntô 1937
Catigurìa:Muruti ntô 2024
Antigua e Barbuda

**Antigua e Barbuda** è nu statu situato ntô Mari dî Caraibbi.

## Giografìa
È furmatu da 6 isuli: Antigua (unni sta la capitali, Saint John's), Barbuda, Green, Guiana, Long e Redonda. È nnipinnenti dô 1981 e cammora è parti dû Commonwealth dû Regnu Unitu. S'attruva ô nord di Guadalupa e ô livanti di Saint Kitts e Nevis e Montserrat.

## Storia
Cristofuru Colombu fu u primu ca i vitti, ntê 1492. Ntê 1632 furu cunquistati dî ngrisi e dû 1981 sunnu nnipinnenti.

Catigurìa:Nazzioni
La buona novella

**La buona novella** è lu sidicìsimu album riggistratu n studiu di Fabrizziu de Andrè, cu marchiu Dischi Ricordi.

## Tracci
# Laudate Dominum 0:21
# L'infanzia di Maria 5:01
# Il ritorno di Giuseppe 4:07
# Il sogno di Maria 4:07
# Ave Maria 1:53
# Maria nella bottega di un falegname 3:14
# Via della Croce 4:33
# Tre madri 2:55
# Il testamento di Tito 5:51
# Laudate hominem 3:29

Catigurìa:Mùsica pupulari
Gianni Argurio

**Gianni Argurio** nasciu a Missina ed è pueta e cantanti in sicilianu. Vinciu i premi *Colapesce 2004*, e p'a so carriera lu *Helikon 2005*.

Tra i sò puisii ci sù: *
*Amuri Amuri
*Amuri dill'amuri
*Mi votu e mi rivotu
*Ventu c'alliscia
*Vecchiu
*Siciliana
*Banniata
*U nostru amuri
*Matri
*'N gh'jornu lu Diu Patri
*Vegna 'n Sicilia
*Carritteri* 

## Puisii

*Supra Logosfreebooks.org

Argurio, Gianni
Argurio, Gianni
Canzoni (album)

**Canzoni** è lu nonu album fattu n studiu di Fabrizziu de Andrè. Ccà lu cantanti pigghia testi di canzuni n lingua inglisi pi canciarli n italianu, comu n Via della povertà (Desolation Row di Bob Dylan) o n Suzanne (Suzanne di Leonard Cohen)

## Tracci

# Via della povertà 9:37
# Le passanti 3:51
# Fila la lana 2':0
# La ballata dell'amore cieco (o della vanità) (Fabrizio De André) - 3'05"
# Suzanne 3:26
# Morire per delle idee 4:26
# La canzone dell'amore perduto 3:21
# La città vecchia 3:23
# Giovanna d'Arco 4:50
# Delitto di paese 3:55
# Valzer per un amore 3:37

Catigurìa:Album
Kaiserslautern

thumb|right|200px|Lu cumuni

**Kaiserslautern** è na citati tudisca di circa 99.275 abbitanti, sècunnu lu cenzimentu di 2009. Appartenenti ô land di Renania-Palatinatu.

## Autri pruggetti

Catigurìa:Citati dâ Girmania
Lunchizza

La **lunchizza** è na misura dî l'estinisioni dê corpi. Tipicamenti si rifirisci â misura di la diminisoni cchiù granni di nu corpu. Pi esempiu la lunchizza di na maccia, o la lunchizza di na pirsuna. Si misura in metri, o li sò multipli (kilomitru, millimitru, ecc.). Diversi misuri di lunchizza di nu stissu corpu pònnu dari na misura dâ sò area o dû vulumi.

Catigurìa:Fìsica
Agatha Christie

**Agatha Christie** scrittrici britànnici nata ntô 1890 et morta ntô 1976. Cèlibbri li sò *romanzi gialli*. Criau li personaggi di Hercule Poirot et di Miss Marple.

Christie
Christie
Christie
Christie, Agatha
Christie, Agatha
San Paulu dû Brasili

thumb|right|200px|Lu ''Memorial do Imigrante''.

**San Paulu dû Brasili** è una dî citati cchiù mpurtanti dû Brasili e, chê 20.000.000 d'abbitanti di l'ària metropulitana, è una dî megalòpuli cchiù granni dû pianeta.

## Talìa puru
* Elisa Kauffman

Catigurìa:San Paulu dû Brasili
Catigurìa:Citati dû Brasili
Sciurtinu

**Sciurtinu** è un cumuni di 8.432 abbitanti dâ pruvincia di Sarausa.

## Tradizzioni

* 20 jinnaru, Festa di San Bastianu Martiri.

## Talìa a gallery

Immagine:Sortino Chiesa Madre San Giovanni.JPG|Chiesa Madre San Giovanni Apostolo ed Evangelista
Immagine:Sortino Chiesa Santa Sofia.JPG|Chiesa Santa Sofia Vergine e Martire
Immagine:Sortino Chiesa Purgatorio.JPG|Chiesa delle Anime del Purgatorio      


## Talìa u Museu
Tra l'àutri cosi si pò vìdiri nu museu di l'Òpira dî pupi.

## Detti
Vicinu a stu paisi s'attrova Pantàlica, zona china di virdi, òttima pê scampagnati e ppi fari quattru passi, e ccà s'attrova lu ciumi Ànapu.
"chitru lautru così, menza birozza e plaistescion finu e ci cu e matinu" e chitru ca rici nu sciurtinisi. 

## Noti


## Talìa puru
* Santa Sufìa di Sciurtinu
* Pantalica

Catigurìa:Cumuni dâ pruvincia di Sarausa
669

## Abbinimenti
* A Sarausa, l'autuproclamatu mpiraturi Mecezziu è ammazzatu pi cumannu di Custantinu IV, eredi leggittimu di Custanti II, mortu quarchi misi prima a Sarausa.
* Autra scurrirìa mussurmana ntâ Sicilia, all'èbbica tirritoriu bizzantinu.

## Nasciuti
* Justinianu II, mpiraturi bizzantinu.

## Morti
* Mecezziu.

Catigurìa:Sèculu VII
Dinusàuru

Pi **Dinusàuru** si ntenni giniralmenti nu rèttili preistòricu dô superòrdini Dinosauria, spissu di diminzioni mprissiunanti. A l'èbbica giuràssica, li dinusàuri èrunu prisenti supra la terra sutta diversi formi, rapprisintati di diversi speci, ogneduna chî sô particularitati. C'èranu pirciò speci di dinusàuri erbìvuri, àutri carnìvuri, e àutri ancora onnìvuri. C'èranu speci bìpidi, comu lu tirannosàuru, e àutri quatrùpidi, comu lu stegosàuru. Speci tirrestri, e speci vulanti, comu lu pterodàttilu. 

Li dinusàuri s'estingueru di manera mpruvvisa, forsi a càusa di n'astiròidi tummatu suprâ terra, circa 65 miliuna d'anni fa, â fini dû pirìudu cretàciu.

Catigurìa:Armali
Catigurìa:Bioluggìa
Catigurìa:Rèttili
Catigurìa:Saurischi